OpenLLM-France/wikimedia huggingface dataset:
# Jose Luis Nieva

Jose Luis Nieva Escandon de Yarza (Begoña, Bilbo) irakasle katedraduna da Euskal Herriko Unibertsitateko Zientzia eta Teknologia Fakultateko Biokimika eta Biologia Molekularra sailean. Nazioarteko aditua da biofisikan, eta CSIC-EHU Zentro Mistoko Biofisika Institutuko partaidea da.

## Biologo ikertzailea

1991ean doktore titulua lortu zuen Euskal Herriko Unibertsitatean "C Fosfolipasak eragindako mintz biologikoen fusioa" izenburuko tesiarekin, Alicia Alonso Izquierdo irakaslearen zuzendaritzapean. Urte hartako doktoregoko sari berezia eman zioten UPV/EHUn.
2007 urteaz geroztik 40tik gora ikerketa-proiektutan partu hartu du, horietako 11tan bera zela ikertzaile nagusia. Gehienetan Felix Goñik sortu zuen ikerketa taldean.

## Argitalpenak

Nazioartekoan, haren argitalpen zientifikoak 110 baino gehiago dira.
Aditua den gaiaz hitzaldi hauek eman ditu euskaraz:
* Liposomen erabilera: kosmetika eta farmakologia (UEU, 1989)
* Mintz zelularen fusioa. Mekanismoa eta aplikazioa (UEU, 1991)
Baita 1996an Elhuyar aldizkarian artikulu bat gai honen inguruan: "Birusaren estrategiak zelulak inbaditzeko"

## Erreferentziak

* ↑ «Irakasleak - Doktoregoa - UPV/EHU» Doktoregoa (Noiz kontsultatua: 2024-04-01).
* ↑ «CSIC-EHU Zentro Mistoko Biofisika Unitatea | Institutuak - Universidad del País Vasco / Euskal Herriko Unibertsitatea» ekoizpen-zientifikoa.ehu.eus (Noiz kontsultatua: 2024-04-01).
* ↑ Nieva Escandon, Jose Luis. (1991). Fusión de membranas biológicas inducida por fosfolipasa C. Universidad del País Vasco - Euskal Herriko Unibertsitatea (Noiz kontsultatua: 2024-04-01).
* ↑ «JOSE LUIS NIEVA ESCANDON - Universidad del País Vasco / Euskal Herriko Unibertsitatea» ekoizpen-zientifikoa.ehu.eus (Noiz kontsultatua: 2024-04-01).
* ↑ «JOSE LUIS NIEVA ESCANDON - Ikerketa proiektuak» ekoizpen-zientifikoa.ehu.eus (Universidad del País Vasco / Euskal Herriko Unibertsitatea) (Noiz kontsultatua: 2024-04-01).
* ↑ «JOSE LUIS NIEVA ESCANDON - Argitalpenak» ekoizpen-zientifikoa.ehu.eus (Universidad del País Vasco / Euskal Herriko Unibertsitatea) (Noiz kontsultatua: 2024-04-01).
* ↑ «Jose Luis Nieva Escandon :: Inguma - Euskal komunitate zientifikoaren datu-basea» www.inguma.eus (Noiz kontsultatua: 2024-04-01).

## Kanpo estekak

* Datuak: Q125258977
# Jose Luis Oriol

José Luis Oriol Uriguen (Bilbo, Bizkaia, 1877ko azaroaren 4a - Madril, Espainia, 1972ko apirilaren 15a) Euskal Herriko arkitekto eta politikaria izan zen. Halaber, elektrizitate eta tren enpresaburua izan zen.
Alejandro Goikoetxea elorriotar ingeniariari Talgo trena sortu eta garatu zezan babes ekonomikoa eman zion. 1942an Patentes Talgo S.A. enpresa sortu zuten.

## Biografia

Arkitekturako ikasketak egin ondoan, familiako negozioetan murgildu zen eta finantza gizon garrantzitsua izatera iritsi zen. 1918tik aurrera ekin zion politikari alderdi tradizionalistaren aldetik eta 1931n, errepublikako hauteskundeetan, Euskal Estatutuaren aldeko hautagai-zerrendan sartu zen, euskal nazionalistekin eta beste independente batzuekin batean, estatutuaren aldekoa ez zen arren (haren aurka bozkatu zuen 1936an).
1936ko gerraren hasieran, berebiziko lana egin zuen Francoren alde Araban eta haren finantza euskarri nagusietako bat izan zen ondoren. Espainiako elektrizitate enpresak berregituratu zituen eta haren ekimenari esker gauzatu zen Alejandro Goikoetxearen tren-proiektua, Talgo (1941, Tren Articulado Ligero Goicoechea Oriol).
Bost seme eta hiru alaba izan zituen Catalina Urkixorekin: Jose Maria, Lucas, Fernando, Antonio Maria, Maria Sacramento, Teresa, Ignacio eta Catalina.

## Kanpo estekak

* (Gaztelaniaz) Oriol Urquijo Fundazioaren webgunea

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3754860
* Multimedia: José Luis de Oriol Urigüen / Q3754860
# Jose Manuel Etxeita Mundakako Udal Liburutegia

Jose Manuel Etxeita Mundakako Udal Liburutegia Matadero kalean dago. 1969 an sortu zen. Euskadiko Irakurketa Publikoko Sarea ren parte-hartzaile da.

### Funtsak

* Aldizkariak: Aizu!, Argia, Artez, Euskal Herria (aldizkaria),Gaztezulo, Ihintza besteak beste.
* Egunkariak: Berria, El Correo, Deia, Gara.
* Liburuak, haur- eta gazteentzat naiz helduentzat.
* Ikus- entzunekoak.
* Ordenagailu fitxategiak.

### Zerbitzuak

* Informazioa, kontsulta eta irakurketa.
* Mailegua, pertsonala eta liburutegien artekoa.
* Wi-fi.

## Kanpo estekak

* , Mundakako Udal Liburutegia sortzeko agindua, Espaniako Aldizkari Ofizialean argitaratua.
* , Mundakako Udalaren liburutegiko atala.
* , Euskadiko Irakurketa Publikoko Sarearen katalogo bateratua.
* Datuak: Q16517835
# Jose Manuel Pagoaga

Jose Manuel Pagoaga Gallastegi, Peixoto (Arrasate, 1944ko maiatzaren 1a), etakide ohi historikoa da, aspaldi politika aktibotik erretiratua. Hamazortzi urte zituela, 1962an ETAn sartu zen Arrasateko beste gazte batzuekin batera. 1979an, Espainiako Trantsizio aldian ETAren zuzendaritzako kide zela, Espainiako zerbitzu sekretuek bonba atentatu sorta bat egin zuten haren kontra: Argala hilik atera zen 1978ko abenduan, eta Peixoto larri zaurituta 1979ko urtarrilean. Harrezkero, utzi egin zuen ETAko militantzia.
Aranguren baserrian hazi zen, Arrasateko Musakola auzoan, eta bederatzi urterekin eskolatik atera eta amari baserri lanean laguntzen hasi zen. Hala ere, hamalau urterekin bere burua eskolaratu zuen, eskola profesionalean ere arituz, maisutza lortzeraino. 1962an, ETAn sartu zen, hamazortzi zituela. Une horretan, bere esanetan, kartzelan zegoen jendearentzat dirua biltzen zuten, esku-paperak banatzen, pintaketak egiten… "Kontuz ibili behar zen. Gero hasi ginen ikurrinak jartzen, eta hori pauso handi bat zen".
Jose Luis Zumalderen ETAko Talde Autonomoarekin bat egin zuen (Grupo Autonomo), Los Cabras deituraz ezagunagoa, eta herrixka bat militarki okupatzera heldu ziren. 1966an, ETAren zatiketa izan zen V. biltzarrean, eta berak auzi nazionala lehenetsi zuen taldearekin bat egin zuen, langileen auzia lehenesten zutenek ez bezala (ETA VI). 1968an, atxilotu egin zuten, eta, aske geratu zenean, misiolari joan zen Ekuadorrera, 1971 arte.
Gerora, itzuli eta ETA (m)-n sartu zen. Eustakio Mendizabal Txikiarekin buruz buru aritu zen ekintza eta erasotan; 1973ko apirilean, Aberri Eguna prestatzen ari zirela, Txikia hil zuten Algortan. Ipar Euskal Herrian finkatu zen. Gertutik ezagutu zituen Txomin Iturbe, Txabi Etxebarrieta, Jose Miguel Beñarain Argala, baita Telesforo Monzon, Dolores Gonzalez Katarain Yoyes, Jose Luis Elkoro eta Santi Brouard Txibertako elkarrizketen testuinguruan.
Hargatik, giroa gaiztotu egin zen, eta larri zauriturik atera zen 1979ko urtarrilaren 13an egin zioten atentatuan, Espainiako zerbitzu sekretuek antolatua, Argala atentatuz hil eta hilabete erdira eta etakideen kontrako beste hainbat atentaturen erdian. Ondorioz, ikusmen gehiena galdu zuen, eta eskua oso kaltetua geratu zitzaion. Hurrengo urteetan, utzi egin zuen ETAko militantzia, atentatuko zaurietatik pixkanaka suspertzen ari zela. Marika Tanborit du emazte, eta seme bat du (1979ko datuak). Baigorrin du etxea. Euskal kultura eta hizkuntzarekin konpromiso sendoa agertzea izan du bereizgarri.

## Erreferentziak

* 1 2 Esnaola, Enekoitz. ««Arazo nazionala zen, eta da, bizkarrezurra; zalantza izpirik ez»» Berria (Noiz kontsultatua: 2021-05-10).
* 1 2 3 (Gaztelaniaz) País, El. (1979-01-13). «De misionero a "cajero" de ETA» El País ISSN 1134-6582. (Noiz kontsultatua: 2021-05-10).
* 1 2 Esnaola, Enekoitz. ««Arazo nazionala zen, eta da, bizkarrezurra; zalantza izpirik ez»» Berria (Noiz kontsultatua: 2021-05-10).
* ↑ Galtzaundi (Dokumentuak). Berria.
* ↑ Txintxurreta, Maddi. (2021-04-06). ««Optimista naiz ikusten dudalako herri-gogoa sendotu eta zabaldu egin dela»» www.kazeta.eus (Noiz kontsultatua: 2021-05-10).

## Kanpo estekak

* Datuak: Q106858075
# Jose Manuel Alaba

Jose Manuel Alaba Sáenz de Navarrete (Gasteiz, 1743ko urtarrilaren 19a - Guanajuato (Mexiko), 1795eko ekainaren 3a) Espainiako armadan militarra, esploratzailea eta intelektual ilustratua izan zen. Ignazio Maria Alabaren anaia eta Miguel Ricardo Alabaren osaba izan zen. Bergarako Errege Mintegian ikasi zuen.

## Biografia

Guraosak Gaspar Alaba Aranguren eta Joaquina Sáenz Navarrete ziren. Gasteizen jaioa, Bergarako Errege Mintegian ikasi zuen. Ondoren, Espainiako armadan kadete gisa sartu zen. Sevillara bidalita, armadan igotzen hasi zen: subteniente (1762), teniente (1767), kapitain eta laguntzaile nagusia (1771) eta koronela. Kapitain gisa porrot egin zuen Gibraltarreko Setioan parte hartu zuen. Urte horietan Espainiako Ilustrazioak Andaluzia eta Sierra Morenaren Populazio Berriak ekimenari ekin zion eta La Luisiana eta Punto Mochalesen zuzendaria izendatu zuten. Proiektu honen helburua lurralde berriak aseguratzea eta birpopulatzea zen. 1776an Amerikara joan zen eta Mexikon Granadarien kapitain izendatu zuten. Amerikan maila zerrendan igotzen jarraitu zuen. 1771n Euskalerriaren Adiskideen Elkartean bazkide gisa onartu zuten; 17953an, Done Jakueren Ordenan.
1790ean Acapulco hiriaren behin-behineko gobernadore izendatu zuten. Postu horretan zegoela eta, Alcalá Galiano eta Cayetano Valdésen Ipar Ozeano Barean dagoen Juan de Fuca itsasartea esploratzeko espedizioaren prestaketan lagundu zuen. 1794an Arte Ederren San Carlos Errege Akademiaren partaidea izendatu zuten. 1794ko urtarrilaren 11an Alabak Nootkako gatazkaren konponbidean komisionatu gisa hartu zuen parte. 1795eko martxoaren 28an zeremonia ofiziala egin zen eta Espainiaren izenean Alaban egon zen; Erresuma Batuaren izenean, bestetik, Thomas Pearce tenientea egon zen. Nootka uhartean zuen lana amaituta eta osasunez oso ondo ez zegoela, Alabak Guanajuaton, Mexikon, atseden hartzeko baimena eskatu zuen. Hiri horretan hilko zen 1795eko ekainaren 3an.

## Alava lurmuturra

Washington estatuaren Clallam konderrian dagoen lurmutur batek bere izena du.

## Erreferentziak

* ↑ Phillips, James W. (1971). University of Washington Press, ed. Washington State Place Names. 5 or. ISBN 0-295-95158-3.
* ↑ https://www.elcorreo.com/alava/araba/estados-unidos-termina-20180823202031-nt.html?ref=https%3A%2F%2Fwww.google.com%2F
* ↑ https://www.eitb.eus/es/radio/radio-euskadi/programas/boulevard/detalle/5881284/el-cabo-alava-nombre-vasco-confines-estados-unidos/

## Kanpo estekak

* (Gaztelaniaz)Biografia Espainiako Historiaren Errege Akademiaren webgunean.
* (Gaztelaniaz):Jose Manuel Alaba Auñamendi Entziklopedian.
* Datuak: Q56322073
# Jose Manuel Mendizabal

Jose Manuel Mendizabal Mendiola, ezagunagoa Mañul ezizenaz, (Donostia, 1910eko azaroaren 23a- 1978) gipuzkoar gudaria izan zen, Saseta batailoiko Aitzol konpainiaren tenientea izandakoa.
Jeltzalea, Gerra Zibila piztu zutenean, Bizkaiko frontean izan zen. Bilboko guduan parte hartu zuen eta, Santoñako hitzarmena eta gero, Larrinagan espetxeratu zuten. Heriotza-zigorra jasan arren, kommutatu zioten. Burgosen zenbait urte eman ondoren, azkenean, 1943ko martxoaren 14an aske geratu zen.
Hil zenean, bere semeek bere egunkaria topatu zuten. Memoria-liburu bilakatu eta 2006an Alberdaniak Gudaris y rehenes de Franco (1936-1943) (221. orrialdea, ISBN 84-96643-02-6) argitaratu zuen. DigyTal ekoiztetxeak liburuan oinarritutako Gudari baten egunerokoa dokumentala egin zuen, Javier Gutierrez eta Jonan Hernandezek zuzendua.

## Erreferentziak

* ↑ Hernández, José Antonio. (2004-10-31). «Memorias de un soldado vasco» El País.
* ↑ Alberdania. Gudaris y rehenes de Franco (1936-1943). .
* ↑ Urkizu, Urtzi. (2006-07-19). «'Gudari baten egunerokoa' dokudrama emango dute gaur gauean ETB1 katean» Berria.
* Datuak: Q17453636
# Jose Manuel Estonba

Jose Manuel Estonba Arruabarrena (Irun, Gipuzkoa, 1916ko maiatzaren 29a - Urkiola, Bizkaia, 1982ko irailaren 22a) euskal idazlea izan zen.
Gasteizen egin zituen eliz ikasketak. Arteaga, Derio eta Bergarako apaiztegietako irakasle izan zen ondorengo urteetan eta urte askoan egon zen misiolari Ekuadorren.
Obra nagusiak: Izartxo (eleberria, 1959), Urgaiti´ko mutillak (eleberria, 1962), Oro del Ezka liburuaren itzulpena eta Dechepare (1943, gazteleraz).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Jose Manuel Estonba literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12260668
# Jose Manuel Manzisidor

Jose Manuel Manzisidor Olaizola “Budy” (Zumaia, 1964ko urtarrilaren 12a) gipuzkoar idazlea da.

## Biografia

Jaiotzeko unean arazoak izan zituen eta ondorioz garun-perlesia sufritu zuen. Gaixotasun horrek arazo larriak ekarri zizkion: hitz egiteko ahalmena galdu zuen, motrizitate aldetik oso kaltetuta gelditu zen… Egoera horretan urte haietan erabat mugatuta gelditzeko kondena bezalakoa zen. Miren Olaizolak, bere ama, erakutsitako indarrari esker espezialista desberdinek tratatu zuten eta beste haurrek antzeko bizitza eraman zuen. Bost urteekin ibiltzen ikasi zen. Hamahiru urteekin hiru gurpileko bizikleta bat erosi zioten eta horrek bere mugikortasuna dezente handitu zuen. Irakurtzen eta idazten ikasi zuen eta hori da bere komunikatzeko sistema alternatiboa, ortografikoa alegia. Eibarko eta Donostiako Aspacen egon zen. 1986an ONCE erakundean lanean hasi zen. Horri esker etxe propioa erosi zuen eta han hogei urte bakarrik bizi izan zen. Bidai zalea, 1986an furgoneta batean beste lagunekin batera Europan zehar ibili zen, 1987an Finlandian egon zen eta 1995an Atlas mendikatea asto baten gainean gurutzatu zuen. Adina aurrera ahala bere motrizitatea okertzen joan da eta, ondorioz, bizikleta aulki gurpildunarekin trukatu behar izan zuen. 2007an lanean ezintasunaren baxa hartu zuen. Geroztik Donostiako Iza zentroan bizi da. 2011an bere memoriak argitaratu zituen: Tengo paralisis cerebral pero no estoy enfermo (Garun-perlesia dut baina ez nago gaixorik).

## Memoriak

Liburu horretan muga fisiko handiak bizi izan ditu pertsona baten munduaren ikuspena eta iritziak ezagutu ditzakegu, bizitzan ezagututako oztopoak e.a. Memoria hauek sentimen handia erakusten dute. Jose Manuel Manzisidorrek idatzitako liburua hezkuntza bereziko langileentzat eta espezialistentzat interes handia dauka.

## Bibliografia

* Tengo paralisis cerebral pero no estoy enfermo. Jasone Osoro laguntzarekin idatzita. Bilbo: Berbak, 2011. ISBN 978-84-924-1398-0
* Garun paralisia daukat. Baina ez nago gaixorik. Itzulpena: Maia Ossa. Bilbo: Berbak, 2013. ISBN 978-84-15508-34-2.
* Iñaki Bidegain: Mar de arena. Zaragoza: Egido, 2006.

## Kanpo estekak

* (Gaztelaniaz) Liburua argitaratu zuen eginiko elkarrizketa.
* (Gaztelaniaz) Bere autobiografia.
* (Gaztelaniaz) Budyren bloga
* Datuak: Q12260671
# Jose Luis Urrusolo

Jose Luis Urrusolo Sistiaga (Donostia, 1957ko urriaren 1a - ) ETAkide entzutetsua izan zen. Madril komandoko kide zelarik, 1980ko hamarkadan ETAk Espainiako hiriburuan burututako hainbat atentatutan parte hartutakoa da, espainiar poliziaren arabera. Besteak beste, Emiliano Revilla enpresariaren bahiketan esku hartu zuen. 1997 urtearen hasieran, frantziar poliziak atxilotu zuen bere emaztearekin batera. Bordele gertuko herrixka batean bizi zen bere seme-alaba txikiekin bizitza erabat normala egiten. Espainiara estraditatua, Langraiz bide izeneko espainiar gobernuko erreintsertzio programari atxiki eta horren baitan bahitu zuen Emiliano Revillarekin elkarrizketatu zen.
# Jose Luis Rebordinos

Jose Luis Rebordinos (Errenteria, 1961 - ) Donostiako Zinemaldiko zuzendaria da.

## Biografia

Errenteriako Beraun auzoan hazi zen. Hezkuntza Zientzietan lizentziaduna da. 1980ko hamarkadaren hasieran lagun talde batekin King-Kong Zinema Taldea sortu zuen bere herrian. Donostiako Giza Eskubideen Zinemaldiko eta Fantasiazko eta Beldurrezko Zinemaren Asteko zuzendaria izan zen eta 2011ko edizioaz geroztik, Donostiako Zinemaldiko zuzendaria da.

## Sariak eta merezimenduak

* 2015-:Arte Ederretako Merituaren Urrezko Domina (Espainiako Kultura Ministerioa)

## Erreferentziak

* ↑ (Gaztelaniaz) (Noiz kontsultatua: 2015.12.29).
* Datuak: Q12260665
# Jose Luis Rodriguez

* Jose Luis Rodriguez del Corral (1959an jaioa), espainiar idazlea.
* Jose Luis Rodriguez Gonzalez, El Puma, (1940an jaioa) venezuelar kantaria eta aktorea.
* Jose Luis Rodriguez Zapatero (1960an jaioa), espainiar politikaria.
# Jose Luis Robles

Jose Luis Robles Kanibe (Bilbo, 1927ko maiatzaren 20a - ibidem., 2007ko urtarrilaren 27a) Bilboko alkatea izan zen 1983tik 1987ra EAJtik. Jon Castañaresen ondoren eta Jose Maria Gorordoren aurretik izan zen bere agintaldia.
Bere agintaldia hasi eta gutxira 1983ko uholdeak izan ziren. Uholdeek hiriak eta Bizkaiak bizi zuten krisialdia areagotu zuten. Garai hartan gainera, udalaren egoera ekonomikoa ere ez zen batere hona eta arazoak izan ziren udaleko langileen ordainketa batzuekin. Bere agintaldian zehar, Bilboko Alde Zaharra, Zazpikaleak berrizteko eta biziberritzeko plangintzaren hastapenak burutu ziren. Esan liteke, gaur egun Alde Zaharrak erakusten duen irudiaren oinarriak jarri zirela Jose Luis Roblesen agintaldian.

## Kargu publikoak

* Nabigazioko Zuzendari Nagusia (1977-1978)
* Industria eta Itsas gaietarako kontseilaria (1979-1980)
* Garraio, Komunikazio eta Itsas gaietarako sailburua (1980-1982)
* Bilboko alkatea (1983-1987)
* Datuak: Q4891247
# Jose Luis Segurola Maioz

Aginagako Mitxelkoenea baserrian jaio zen 1960an. "Naskaz" ezizenez zen ezaguna Euskal Herriaren askatasunaren alde borrokatu zuen gazte hau. Komando Autonomo Antikapitalisetetan militatu zuen. 1983ko abuztuaren 14ean Usurbilen hil zen 23 urterekin, Javier San Martin Goikoetxearekin batera, N-634 errepide aldamenean auto barruan eskuartean zerabilten lehergailuak eztanda eginda. Une latzak bizi izan ziren herrian; samina eta negarra zabaldu zen herrian.
Hertzainaken Pakean utzi arte kanta, Javier San Martin Goikoetxea "Piti" eta berari eskainia dago.
* ↑ usurbileginez. (2013-08-13). «Jose Luis Segurola Maioz ‘Naskaz’, 30 urtez guztion oroimenean» Usurbil Eginez (Noiz kontsultatua: 2022-02-13).
* ↑ usurbileginez. (2021-08-13). «1983ko abuztuaren 13a gogoan» Usurbil Eginez (Noiz kontsultatua: 2022-02-13).
# Jose Luis Teres

Jose Luis Teres Izkierdo, Joxepo Teres gisa ezagunagoa, (Donostia, 1957) Naturaren Zientziak espezilitatean. Zarauzko Ikastolan hainbat urtetan zientzien irakasle moduan eta urte gehienetan, zuzendari orokorra eta arduradun pedagogikoa izan da. Aranzadi Elkartearen partaidea da, mikologiaz espezializatuta. Elhuyar aldizkarian kolaboratu zuen urte asko.

## Biografia

Ikastolen Elkartean (EHIE) lan egin ditu Derrigorrezko bigarren hezkuntzarako Naturaren Zientzietako Ostadar eta EKI proiektuetan. 1986an Aranzadi Zientzia Elkartean bazkidetu zen. Hasiera batean Botanika sailarekin eta geroago Mikologia sailean kokatu zen bazkide aktiboa modura. Arkamurka Natura Elkarteko kidea da, bertako lehendakaria izan zelarik. Ingurumenari lotutako hitzaldi eta artikulu ugari plazaratu ditu. Hainbat urtetan Elhuyar aldizkarian kolaboratu zuen Euskal Herriko florari buruz artikuluak argitaratzen. Gipuzkoako kostaldearen defentsan gailendu da.

## Liburuak

Biologiarekin lotutako eskola liburu askotan lan egin du Gipuzkoako irakasle honek. Aparte, mikologiari buruzko liburua plazaratu du:
* Urola Kosta bailarako perretxikuak (2009). Joxe Luis Albizurekin batera prestatutako lana. Zarauzko Udala, ISBN: 8493574352.

## Erreferentziak

* ↑ https://www.aranzadi.eus/eu/joxepo-teres-izkierdo

## Kanpo estekak

* Zarauzko Iñurritzako biotopoaren onddoei buruzko hitzaldia.
* Elkarrizketa Eta kitto aldizkarian, 2019/10/22.
* Datuak: Q104161687
* Espezieak: Joxepo Teres
# John Muir

John Muir (Dunbar, Ekialdeko Lothian, 1838ko apirilaren 21a – Los Angeles, Kalifornia, 1914ko abenduaren 24a) jaiotzez eskoziarra zen naturzale eta idazle amerikarra zen. Estatu Batuetako eremu basatien babesaren alde lan egiten aintzidaria izan zen, bereziki Sierra Nevada (AEB) inguruetan. Amerindiarrekin edukitako aldeo jarrera ere aipatzekoa da.
Idazle nekagaitza zen eta berak idatzitako naturari buruzko artikulu, saiakera eta liburu zerrenda oparoa du, miloika irakurle dituena.
Wisconsingo unibertsitatean ikasi zuen. Ezkonduta zegoen eta bi alaba eduki zituen. Neumoniak jota hil zen. Bere filosofia oso lotuta zegoen naturalismo eta kristautasunarekin.

## Esploratzaile eta naturalista lanak

Yosemite izan zen bere lehenengo eremu esploratua, 1868tik aurrera, eta bertan egin zituen ikerketa geologikoak eta botanikoak. Berari esker, parke nazional bihurtzeko bidean ipini zuen zonaldea. Izan ere, bere ahaleginak direla-eta gaur egun "Parke Nazionalen Aita"-tzat hartzen dute AEBetan.
1892an "Sierra Club" sortzen lagundu zuen, mendizale eta naturzaleentzat egina eta basoak mantentzeko helburuarekin, besteak beste.
Halaber, Alaskara lau bidaia egin zituen.

## Bibliografia

* John Muir - Spiritual Writings
* Studies in the Sierra (1874)
* Picturesque California (1888–1890)
* The Mountains of California (1894).
* Our National Parks (1901).
* Stickeen: The Story of a Dog (1909).
* My First Summer in the Sierra (1911).
* Edward Henry Harriman (1911).
* The Yosemite (1912).
* The Story of My Boyhood and Youth (1913).

## Kanpo loturak

* (Ingelesez)The John Muir Global Network.
* Datuak: Q379580
* Multimedia: John Muir / Q379580
* Espezieak: John Muir (botanist, 1838–1914)
# John Nash (arkitektoa)

John Nash (Londres, 1752ko urtarrilaren 18a – East Cowes gaztelua, Wight uhartea, 1835eko maiatzaren 13a) britainiar arkitektoa izan zen.
Georgiar Aroa]]nan eta Britainiar erregealdian lan egiten du, eta Londresko eremu garrantzitsu askotako estilo neoklasiko eta pintoreskoen diseinuaren arduraduna izan zen. Diseinuak Printze Erregeordeak eta James Burtonek finantzatu zituzten. Nashek Decimus Burtonekin ere kolaboratu zuen, Jamesen semearekin.
Bere bakarkako diseinuen artean ezagunenak Royal Pavilion Brightonen, Marble Arch eta Buckingham jauregia dira. James Burtonekin lankidetzan Regent Street eta Decimus Burton Regent's Park eta terrazak eta Carlton House Terrace nabarmendu zituen.

## Iruditegia

* Haymarket Theatre
* Marble Arch
* Hanover Terrace, Regent's Park
* Clarence House
* Banqueting Room, The Royal Pavilion Brighton
* Grovelands Park
* Longner Hall
* St. Non's Church Llanerchaeron
* Ffynone House
* Swiss Cottage, Cahir
* Gatehouse at Castle Leslie
* Shanbally Castle

## Kanpo estekak

* Datuak: Q309905
* Multimedia: John Nash / Q309905
# John Moreland

John Robert Moreland (Longview, Texas, 1985eko ekainaren 22a) estatubatuar egile-abeslaria da. Country musika egiten du, folkaren eta rockaren eraginekin.

## Diskografia

* Endless Oklahoma Sky, Black Gold Band-ekin batera (2008)
* Things I Can't Control Black Gold Band-ekin batera (2011)
* Everything the Hard Way Dust Bowl Souls-ekin batera (2011)
* Earthbound Blues (Memorial, 2011)
* In the Throes (Last Chance Records, 2013)
* High on Tulsa Heat (Old Omens / Thirty Tigers, 2015)
* Big Bad Luv (4AD, 2017)
* LP5 (Old Omens, 2020)

## Erreferentziak

* ↑ Petrusich, Amanda. John Moreland’s Sad National Anthems. The New Yorker, 2017ko uztailak 10, newyorker.com (Noiz kontsultatua: 2020-6-5).

## Kanpo estekak

* (Ingelesez) Webgune ofiziala, johnmoreland.net
* Datuak: Q16732844
* Multimedia: John Moreland / Q16732844